
Ne utilas denovc ektrovi Amerikon 


En antaŭa artikolo mi provis 
komprenigi, ke esperanto povos reale 
!udi sian rolon de unueciga progresilo 
tuthomara, nur kiam ĝi estos grand- 
skale uzata. Bedaŭrinde ni nun tre, 
treege malproksimas de tia stato. 
Ne estas necese streĉi forte sian 
intelekton por ekkompreni, ke la 
esperanta afero kuŝas ankoraŭ en 
vindoj ; sufiĉas prezenti al si la krudan 
fakton, ke la plej multe legata gazeto 
esperanta ne havas eĉ 10.000 abon- 
antojn — en la tula mondo ! !... La 
mondlingva movado sekve povas esti 
nuntempe nur pionira. Nia tasko iel 
similas tiun de provistoj, de eksperim- 
cntistoj. Ni laboras, por solvi la 
problemon pri tutmonda interkom- 
preniĝo, kvazaŭ esploristoj provantaj 
ekkonstrui la plej taŭgajn liugmaŝin- 
ojn. Dume aviadistoj praktike utiligas 
la jam ekzistantajn aeroplanojn; 
simile la internaciaj organizoj utiligas 
tradukistojn k interpretistojn... 

Oni ĝuste komprenu min. Neniel 
temas pri provado por ektrovi la plej 
bonan lingvon. La praktiko jam 
decidis pri tio, ĉar nur esperanto 
sukcesis akiri realan vivon, dum ĉiuj 
aliaj projektoj de artefaritaj lingvoj 
plene fiaskis. Ili ja alvenis tro mal- 
frue por solvi problemon jam bone 
solvitan. Ne utilas nuntempe ek- 
trovi Amerikon... 

Nia provado, eksperimentado, ser- 
ĉado rilatas nur al jena demando : 
kiuj estas la plej taŭgaj rimedoj por 
vastigi la uzadon de esperanto, por 
akceptigi ĝin de tiuj, kiuj bezonas 
tutmondan interkomprenilon ? Pri 
tia demando necesas tuj rimarkigi, 
ke la plej taŭgaj rimedoj povas ne 
esti tiaj ĉiam k ĉie. Ilia taŭgeco, ilia 
efiko k aplikeblo varias laŭ la loko, 
laŭ la tempo, laŭ la cirkonstancoj, 
laŭ la fervoro k kapablo de pro- 
pagandistoj en iu difinita loko-tempo. 
Nur fantaziulo povus havi la pre- 
tendon liveri tute pretan k rigidan 
strategion, valoran por ĉiuj tempoj k 
lokoj. 

Tio tamen ne signifas, ke oni devas 
senplane, sentaktike agadi. Antaŭ 


15 jaroj, estante ankoraŭ freŝe bakita 
esperantisto, mi konstatis, ke la 
neŭtralaj propagandiloj, ke la neŭ- 
trala poresperanta agitado neniel 
taŭgas en laboristaj k revoluciaj 
rondoj. Tial aŭdiĝis la krio : « For 
la neŭtralismon ! »; tial estis rekom- 
endata la starigo, en ĉiu lingvo- 
teritorio, de laborista esperanta aso- 
cio ; tial SAT estis fondita por ebligi 
mondskale la aplikadon de esperanto 
serve al la laboristaro. 

Estas interese memori, ke tiam 
burĝaj k laboristaj neŭtraluloj ridete 
levis la ŝultrojn ĉe la ekscio pri nia 
entrepreno, opiniante, ke neneŭtrala 
movado estas tute nevivopova. Male 
pruvis la sperto. Ĝis 1930 SAT daŭre 
kreskis k montris sian vivkapablon 
per multaj neneigeblaj faktoj. Sed 
aperis parti-fanatikuloj, kiuj dema- 
gogie argumentis k apiombe asertis, 
ke venis la tempo por fari denove 
fendojn en la esperanta movado. Tiel 
naskiĝis IPE k ISE. Sed baldaŭ la 
sperto montris, ke per tio la tuta 
movado malfortiĝis. Kaj kion do ni 
vidas de kelka tempo ?... Kiuj rompis 
Ia unuecon, tiuj hodiaŭ plej laŭte 
alvokas por la rekuniĝo de la disigitaj 
fortoj. Gratulinde !... Brave !... Sed 
tiu subita k laŭdinda unuecemo ne 
povas forgesigi al saĝaj homoj, ke 
SAT iam estis unueca organizo k ke 
la tiamaj principoj, kiuj ebligis tiun 
unuecon k la prosperon de la movado, 
estas ankoraŭ obeindaj k restas en la 
Statuto neŝanĝitaj. En SAT povas 
kunlabori ĉiuj senesceple tendencoj 
el la laborista movado. Socialistoj 
kiel komunistoj, anarkistoj kiel ŝtat- 
anoj, internaciistoj kiel sennaciistoj, 
Trockianoj kiel Stalinanoj, ĉiuj havas 
en SAT la samajn rajtojn — k devojn. 
Kaj tiu kunlaboreblo estas unu el la 
plej necesaj kondiĉoj, por ke nia 
movado kresku, firmiĝu k unuvorte 
ludu sian laŭcelan rolon. 

Principoj estas ĝustaj k bonaj 
indiferente ĉu ili plaĉas aŭ ne. Kiu 
volas aŭ povas nur obei al sia deziro, 
al sia pasio, tiu estas neorganizebla. 
Kiu celas ŝovi en super- aŭ ekster- 


tendencan organizon la ŝanĝiĝeman 
taktikon de sia partio, tiu estas 
konscie aŭ nekonscie latenta skis- 
mulo. Kiu ne vidas, ke nia movado 
havas tute speeialan karakteron k 
sekve devas esti gvidata laŭ apartaj 
reguloj, tiu komprenis absolute ne- 
nion pri la rolo k signifo de mond- 
lingvo. 


Konsidere la staton de nia movado, 
esperanto ne povas pretendi nun- 
tempe konkuri sukcese kun aliaj 
multe disuzataj naciaj lingvoj. Tion 
mi jam diris en alia artikolo k restas 
preta pravigi mian diron per mencio 
de faktoj k cito de nombroj. Sed mia 
rimarkigo nature ne valoras rilate al 
lingvoj kiel la estona, finna, norvega, 
sveda, ĉeha, holanda k.a. ne multe 
sciataj ekster la koncernaj landlimoj. 
Cetere, mia konstato pri la ebloj de 
esperanto neniel signifas, ke oni ne 
devas profiti ĉiun okazon, uzi ĉian 
bonan rimedon por praktike utiligi 
nian lingvon. Tute male !... Sed tiu- 
rilate ankaŭ necesas obei kelkajn 
principojn, se oni volas elspezi sian 
energion bonrezulte. Tiucele SAT 
rekomendis la starigon de frakcioj el 
sampartianoj aŭ samtendencanoj. Por 
ke redakcio de ĵurnalo bonakceptu 
informojn, proponitajn de esperant- 
istoj, necesas du kondiĉoj : 1) La 
informoj devas esti interesaj k kongrui 
al la politilca tendenco de Vkoncerna 
jurnalo ; 2) la traduko devas esti 
liverata en bona nacia lingvo. — Mi 
scias, ke ne ĉiam tiuj du kondiĉoj 
estis atentataj k pro tio la peresper- 
anta propagando por nia afero fiaskis 
en pluraj lokoj. 

AI tiuj K-doj, kiuj gloras al si pro 
sia « PEK-laboro », necesas memorigi 
aŭ sciigi, ke iam en SAT ekzistis 
tiacela aparato sub la nomo Esper- 
anlo-Servo. Nia administranto eĉ pagis 
al K-do Besler proksimume 400 
markojn jare por ties funkciigado; 
k tiu sama K-do disponis unu tutan 
paĝon ĈIUSEMAJNE en la dekdu- 
paĝa « S-ulo ». Tio estas kontrolebla 

fakto. Tial, kiam informita homo 
aŭdas pri la PEK-elpensaĵo, tio 
efikas al li kvazaŭ iu fantaziulo paro- 
lus pri ĵusa ektrovo de Ameriko... 

* 

* * 

Mi preskaŭ hontas esti devigata 
rediri koncize tion kio estas sufiĉe 
detale klarigita en «La Laborista 
Esperantismo». Tamen tiu verketo 
trovis ĝeneralan aprobon, ĉar K-doj 
el ses landoj t.radukis gin k eldonis en 
sia gepatra Iingvo. Kaj estas tre 
signifa la fakto, ke Ia skismigintoj 
kritikis nur la kvinan ĉapitron, kiu 
ne rilatas al la organiza demando, sed 
priparolas la ekziston de nova tend- 
enco, naskiĝinta sekve de la praktik- 
ado de esperanto. Per tio cetere ili 
montris sian absolutismon, sian ne- 
kapablon toleri herezan tendencon, 
kiu tamen ne postulas en la Asocio 
pli da rajtoj 61 la aliaj tendencoj. 

Solvon pri tiu demando ni tamen 
ankaŭ trovas en la Statuto de SAT. 
En ĝi estas ja dirite, ke nia Asocio 
« cclos, ke ĝiaj membroj eslu kompren- 
emaj lc tolerernaj rilate al la politikaj 
k filozofiaj skoloj aŭ sistemoj, sur kiuj 
sin apogas la diversaj klasbatalaj 
laboristaj parlioj k sindikalmovadoj... » 

Tiom longe, kiain la. plimulto el la 
laboristaj esperantistoj ne estos akir- 
inta tiun tolereman spiritostaton, 
ne estos seniĝinta je absolutismo, 
tiom longe la unueco en nia movado 
estos nefirma, sed male ĉiam minac- 
ata. Estas ĉagrene konstati, ke homoj 
ne kapablas toleri, ke aliaj ne laŭdu 
k admiru kion aŭ kiujn ili mem laŭde 
admiras. Ili parolas pri unueco, sed 
tio nur signifas, ke oni devas aprobi 
alian opinion k tuj ekstari ĉe ilia 
flanko sur la sama pozicio. 

Tiu bedaŭrinda konstato ŝanĝas 
tamen absolute nenion en tio, kion 
mi konsideras aksiomeca : 

1) En la nuna stato de la esperanta 
movado la apartigo devas esti nur 
laŭklasa : laboristoj k revoluciuloj 
unullanke ; burĝoj k konservativuloj 
aliflanke. 

2) Por ebligi kunlaboradon inter 
diversaj parti-politikaj tendencoj, ne- 
eesas toleremo inter la anoj de la 
sama diverstendenca organizo ; nepre 
devas esti evitata, ke iu ajn tendenco 
superregu k sufoku la aliajn. 

3) Nur en la Statuto de SAT 
troviĝas la principoj, kies obeo ebligas 
diverstendencan kunlaboradoh. 

La sperto nekontesteble montris, 
ke SAT ebligas la prosperon de la 
laborista esperanta movado. Plie ĝia 
Statuto restas nia leĝo k estas ŝanĝ- 
ebla nur per referendumo — k ne de 
kongresa decido, iafoje influata dema- 
gogie pro la okaza ĉeesto de senlacaj 
babilemuloj. 


Kompreneble mi parolas nur en 
mia propra nomo, kiel simpla SAT- 
ano, kiu deziras la venkon de la 
esperanta afero. Espereble ĉiu leganto 
bone komprenos, ke mi ne povas resti 
tute indiferenta antaŭ klopodoj de 
fervoruloj, eble bonintencaj, sed tro 
freŝe bakitaj por doni al ni lecionojn 
k kiuj kondutas iarilate kvazaŭ ili 
ĵus ektrovis Amerikon... 

E. Lanli. 


XVI-a KONGRESO 
DE S.A.T. 

en MANĈESTRO (Bri(io) 

Z^T T^aŭgusto 1936 . 

Adreso de la OKK, 16, Lilv Street, 
Manchester 8. (Britio). 

3-a Komuniko. 

Eniro en Britio. — Ni ricevis in- 
strukcion de la Brita Hejnilanda 
Oficejo, kun jena enhavo : 

« Alilandanoj, kiuj volas eniri Bri- 
tion por ĉeesti la Ivongreson, havu 
validajn landajn pasportojn, sur kiuj 
necesos vizoj por la veturo al Britio. 
Anoj de la sekvantaj landoj, kiuj 
faris kontraktojn kun Britio por la 
forigo de vizoj, ilin ne bezonas : 
Aŭstrio, Belgio, Ĉeĥoslovakio, Danio, 
Francio, Germanio, Hispanio, Is- 
Iando, Kubo, Liĥtenŝtajno, Luks- 
emburgo, Monako, Maroko, Neder- 
lando, Norvegio, Portugalio, Svedio 
k Svisio. Kie oni bezonas vizon, oni 
petu ĝin de la plej proksima pasport- 
administra Oficisto aŭ brita konsulo. 

« Ciuj alvenintaj alilandanoj devas 
havigi al si enirpermeson de la 
Enmigra Oficisto de la havenurbo, al 
kiu ili vojaĝis, antaŭ ol ili povos 
eniri Ia landon ; k la Enmigra Oficisto, 
donante tiun permeson, rajtas fari 
tiajn kondiĉojn (ekzemple pri la 
daŭro de restado) kiaj laŭ li necesas. 
ĉenerale oni permesas eniron al tiuj 
personoj, kiuj povas kontentigi la 
Enmigro-Oficiston, pruvante ke la 
kialo de ilia alveturo al Britio estas 
laŭorda vizito. Estus konsilinde, ke 
alilandaj vizitantoj portu kun si ian 
dokumentan montrilon (kiel invito al 
la Kongreso), kiu pruvos iliajn dirojn 
pri la celo de ilia vizito. » 

Ĉi-kaze, bone utilos la Provizora 
Kongres-Karto, kiun ĉiu kongresano 
ricevas kiel kvitancon por la aliĝpago. 

Aliĝu nun ! — Ni utiligas la okazon 
por denove peti pri FRUA ALIĜO. 
Plenumu la aliĝilon ricevitan kun 
« S-uIo » n-o 436, k sendu ĝin kun la 
kotizo al la OKK. Farante tion, vi 
plifaciligos nian laboron k helpos al 
la sukceso de la KONGRESO. 


POR STOPI LA BRECON 

Laŭ rekomendo de la XV-a Kongreso ni 
alvokas ĉiujn Gek-dojn fari sian eblon por helpi 
deflnitive likvidi la ŝuldojn kreitajn en la antaŭaj 
jaroj, kiuj ne estas forigeblaj per la ordinara 
buĝeto de la Asocio. 

42. lislo 


J. Hernard, Bousbecque. 5.— fr.fr. 

Lab. Esp. Grupo, Lyon. 10.— » 

J. Munoz, Cuers . 5.— 

K-dino H.A. Buis, Bussum ... 10.— * 

» A. v. d. Ileide, Bussum 5.— » 

Germaniano. 6.— * 

J. Bonard, Nemours. 10.— » 

P. Th. Justesen, Kaamanen ... 40.— fmk. 

Sekcio ĉenero Sliedrecht. 2.50 guld. 

A. Hoosing, Zeist . 1.— » 

E. \Vehrli, Morges. 2.50 sv. fk. 

E. Johansson, Helsingborg ... 3.44 sv. kr. 


Ni kore dankas al ĉiuj mondonacintoj, plenum 
antoj de kongresdecido. (Ni kvitancas nur 
sumojn ne malsuperajn Je 5 fr. fr.). La ŝtopado 
de i* Breĉo en tiu ĉi ekonomimizera tempo 
estas valora k meritplena servo ! 


Ĉu ili volas 
la nnuecon ? 

Informcele ni komunikas, ke en 
fino de januaro, do post preskaŭ 
b-monala inlcrrompo, aperis n-o de 
« Sur Posteno », organo de IPE, kiel 
suplemenlo al « Prol. Esperantisto », 
organo de franca IPE-sekcio. En ĝi 
estas presitaj sub titolo «Dokumenloj 
pri Unueco » kelkaj el la interŝanĝitaj 
lcleroj inter SAT-Plenumkomilato k 
IPE-instancoj. Sed Mankas en ĝi 

TIU ESENCA K PLEJ SIGNIFA DOKUM- 

ento, nome la telero de IPE-Cenlro 
sendila al ni la 1. oktobro, k publikig- 
ila en la novembra n-o de « S-ulo ». 
Tamen en « S.P. » presita eslas nia 
respondo al tiu lclero (de 9. nov.) !! 
Cu vi vidas, kiun komprenon povas 
akiri la leganloj de « S.P. » per tia 
kripligila prezenlo de la dokumenloj 
(ellaso de plej signifoplena letero, 
kvankam aperigo de la respondo al liu 
sama nepresita lelero) !? 

Cu laŭ tia maniero oni kredas povi 
faciligi la laskon k ebenigi la vojon 
kondukanlan al unueco ? 

p. K. 


SAT estas la sola lab. esp. 
organizo, kiu permesas al 
anoj de ĉiuj klasbataiaj 
tendencoj sin esprimi; ĝia 
unueca karaktero sin mon- 
tras ankaŭ en la listo de 
ĝiaj eldonaĵoj : SATaperigis 
verkojn de Kropotkin, Tolst- 
oj, K. Marks, Lenin, Barbus, 

k. a. 


Kun ĉi tiu n-o la membroj de SAT 
ricevas la JARLIBRON 1936. 


ELDONKVANTO : 5.100 EKZ. 


OKK. 

ORGANIZO EW 

En la dccembra n-o de « S-ulo » oni 
povis legi sugeslon de K-do, kiu 
deziresprimis, ke oni aperigu en nia 
gazeto arlikolojn priskribanlajn la 
diversregionajn propagand- k varb- 
melodojn por esperanto, por ke oni 
reciproke povu lerni per interŝanĝo de 
siaj sperloj. Ni bonakceptis tiun ĉi 
sugesion, k jen jam la unua liuspeca 
arlikolo ricevita, kiu en mullaj rilatoj 
ŝajnas al ni inleresa k koniginda. 
La aŭloro eslas redakloro de « Laborisla 
Esperantislo », organo de N.F.L.E. 
Ni kompleiigis ĝin per kelkaj noioj 
el la agadraporlo 1935 de la Fed.- 
estraro (jus publikigila). — Red. 

Ni jam delonge havis Ia intencon 
informi la legantaron pri nia organiza 
laboro en Nederlando k Flandrio. Ni 
hezitis nur pro tio, ke oni povus tion 
konsideri kiel fanfaronaĵon pri propra 
laboro. Ni ja ne povas eviti montri 
nian lieron pri la kresko de nia organ- 
izo, la Federacio de Laboristaj Esper- 
antistoj en la nederlandlingva regi- 
ono. 

Ivvankam nuntempe ankaŭ en 
Flandrio (apartenanta al la ned.- 
lingva regiono) nia influo kreskas, la 
ĉefa kresko tamen montriĝas en 
Nederlando. 

Dum pasko nia Federacio festos 
sian 25-jaran ekziston. Pri la pionira 
tempo mi ne multon diras, ĉar oni 
bezonas faktojn por nuntempa agad- 
eblo. Tial ni nur priskribas nian 
organizan agadon de la lastaj jaroj. 

Unue kelkaj ciferoj, kiuj montras, 
ke la de ni elektita propagandovojo 
estas eble irnitinda. En 1927 nia 
Federacio havis 75 membrojn, 1.133 
en 1930, — 2.321 en 1933, fine de 
1934 ili estis 2.887 k nun proks. 
4.000. En 1927 estis 5 sekcioj; nun 
estas 134 1 . 

Estas diversaj kaŭzoj por tiu kresk- 
ado. Pro la fakto ke la neŭtraluloj 
k katolikoj en Nederlando ankaŭ 
estis aktivaj, same pro tio ke oni 
komencis aranĝi Cseh-kursojn, — iu 
privata instituto eldonadis presitan 
kurson poste per katolika radio- 
elsendejo ĉiusemajne klarigita, la 
nederlanda publiko ĝenerale estas pri 
esperanto bone informita. 

La Federacio denove aktiviĝis en 
1927, k rekomencis fari fortan pro- 
pagandon per ĝenerala esperanto- 
gazeto, per kiu ĝi atingis multajn 

1 La komparo montras, ke en la agadjaro 
J935 la Federacio kreskis tiom, kiom en la 
3 jaroj de 1927-30, k depost tiam daŭris iom pli 
°l 2 l A jarojn por atingi tiun nombron de 
kreskado. Ni do nun atingis kreskokapablon 
trioble pli fortan ol en la nomita periodo antaŭ 
3 jaroj. Verŝajne tiu komparo ne estas tute ĝusta 
P r o la fakto, ke en la agadjaro 1935 la kriza 
«nfluo pli multe malhelpis nin ol en la aludita 
periodo post la j. 1927. (El la Fed. JRaporto al la 
Haga Kongreso.) 


NEDERLANDO 

esperantistojn, kiuj iel simpatias por 
la laborista movado. Ci serĉis kont- 
akton kun kelkaj SAT-anoj, kiuj estis 
tre aktivaj, k ĝi akceptis kunlaboron 
kun SAT per akcepto de la Goten- 
burga konvencio. Gi klopodis k sukc- 
esis varbi ĝeneralajn anojn en la 
lando (tie, kie ne estas sekcioj ), por 
ke tiuj komencu gvidi esperanto- 
kursojn. La Fed. cetere post kelka 
tempo sukcesis kun laborista kleriga 
instituto eldoni radio-esp. kurson, 
ĉiusemajne ĉe la Laborista Radio- 
Asocio VARA. Per tio ĝi atingis 
multajn (600), kiuj poste mem povis 
helpi en la disvastigo de esperanto en 
malgrandaj urboj aŭ vilaĝoj, kie ni 
ne havis anojn. 

En 1928 ni decidis eldoni propran 
gazeton, modesta k monata. Nia ideo 
estis, ke organizo sen propra gazeto 
ne multon signifas. Per tia gazeto ni 
povas ligi la sekciojn k anojn, ilin 
informi pri la movado, la agado, la 
propagandebloj. La anoj ricevas ion 
por sia kotizo, k tion oni ŝatas. 

Kvankam ne estis mono por tio, 
ni prunteprenis ĝin sub la devizo, ke 
la elspezoj kaŭzas profiton, kompren- 
eble se oni samtempe zorgas pri sen- 
laca agado. Kaj tio okazis. Per 
daŭra instigado ĉiu varbito estis 
entuziasmigita. Nia organo « Labor- 
ista Esperantisto » kreskadis kun la 
organizo. Gi akiris pli grandan form- 
aton — kiel «S-ulo» — k aperis 
2-foje monate. En 1933 ni decidis 
abonigi por konto de nia kaso ĉiujn 
anojn de la Federacio al Sennaciulo 
k fari el « Lab. Esperantisto » denove 
monatan gazeton 1 . 

Nun estas tiel, ke la federacianoj 
ricevas ĉiumonate 12-paĝan senpagan 
gazeton de la Federacio (formato de 
« S-ulo ») k ĉiumonate « S-ulo »-n — 
ankaŭ senpage, sen ke ni plialtigis la 
kotizon. La eldonkvanto de nia gazeto 
« Lab. Esp-isto » estas 6.000 ekz-oj 
ĉiumonate. Tio estas, ĉar ni havigas 
al la kursanoj dum la tuta vintro 
nian gazeton por nur 25 cendoj 
(2.50 fr. fr.). Tion akceptis 1.450 
kursanoj, kiuj do antaŭe jam estas 
informataj pri nia organizo k tiom 
pli facile post la kurso aliĝas. Per 
nia gazeto, kiu ĉefe estas nederland- 
lingva, ni instigas la legantojn al 
ĉiamaniera propagando. Per aldono 
de 2 lingvopaĝoj ni ankaŭ zorgas pri 
plibonigo de la esperantoscio. 

La propagando fariĝis pli k pli 
amasa. En la pasintaj du jaroj ni 
enkondukis verdan inonaton en sept- 

1 Tamen la federacianoj ne estas aŭtomate 
paperaj anoj de SAT, sed individue devas decidi 
pri sia aliĝo al ĝi. Pro tio la Fed. daŭre propa- 
gandis por SAT k la landa peranto, K-do Bas 
Wcls , povis kalkuli pri la subteno de la Fed. 
estraro en siaj varb-klopodoj por SAT (Fed. 
Baporlo). 


embro 1 . Lastfoje ni por tio eldonis 
315.000 flugfoliojn, kiuj en multaj 
lokojestisdisdonitaj kun lokajadresoj. 

Specialan broŝuron por tre inal- 
alta prezo (nur la preskostoj) ni 
eldonis, el kiu estas venditaj 8.000 
ekz-oj, ni vendis 2.000 muraliŝojn k 
fenestrobiletojn. Tio rilatas unu jaron. 
En pasintaj jaroj relative estas la 
sama bildo. Multe da aliaj ajoj ankaŭ 
estas venditaj. La sekcioj aranĝis 
kunvenojn k ekspoziciojn, en la 
grandaj urboj en diversaj kvartaloj. 
— En Amsterdamo, la ĉefurbo, estas 
18 sekcioj, en Roterdamo estas 14, 
en Ilago 9, ktp. 

Cetere per centoj da informoj k 
artikoloj la Federacio faris en la 
ĵurnaloj multe da propagando, ankaŭ 
per la radio. Oni aplikas ĉian eblan 
propagandon, per tukoj super la 
stratoj, reklamoĉaroj ktp, ks. 

La rezulto en 1935 estis proks. 
4.550 kursanoj (en 1934 ĉ. 4.350). 
Krome partoprenas proks. 1.350 kurs- 
anoj en la daŭrigaj kursoj, k al la 
infankursoj partoprenas 600 lernantoj. 
La tuta nombro da kursanoj estas do 
(minimume) 6.500 2 . La dispartigo 
laŭ kvartaloj en urboj estas nepre 
necesa. Dum antaŭe en la nederlandaj 
urboj estis nur unu sekcio kun dudeko 
da membroj, nun estas pluraj kun 
pli da membroj, kiuj ĉiuj havas siajn 
proprajn elementajn k daŭrigajn 
kursojn k ĉiusemajnan konversaci- 
vesperon. La sekcioj kune en iu urbo 
formas urban distrikton k ĉiuj sekcioj 
en unu provinco formas provincan 
distrikton. 

Kiam en iu provinco estis nur unu 
sekcio, ĉi tiu havis la devon prizorgi 
provizore la propagandon en sia 
provinco helpe de aliaj distriktoj k 
de la Federacio. Ciuj distriktoj havas 
sian apartan estraron. Ciu distrikto 
sendas unu aŭ pli da reprezentantoj 
en la Federacian konsilantaron, kiu 
2-foje en jaro kunvenas kun la Fede- 
racia estraro. Ni konservas la kont- 
akton kun la sekcioj k distriktoj 
krome per regula bulteno. La Fed. 
estraro, konsistanta el 9 membroj, 
loĝas en unu loko, Amsterdamo, k 
havas regule preskaŭ ĉiutagan kont- 
akton, krome per 2-foje monate 
okazantaj estrarkunsidoj. 

Ĉiujare okazas kongreso, al kiu 
preskaŭ ĉiuj sekcioj sendas reprezent- 

1 La «verda monato » lastjare estis aparte 
sukcesa en Roterdamo, kie la kursoj estis mult- 
nombre vizitataj k mullaj novaj anoj aliĝis al 
la sekcioj. Propagandaj radio-disaŭdigoj aranĝ- 
ataj de la Fed. okazas ĉiudekkvartage, sabate, 
dum 20 minutoj (pere de VARA, ĉe la stacio 
Hilversum). Ciu-sessemajne dtim 10 minutoj 
estas dissendataj esp. komunikoj post la regula 
disaŭdigo. (Fed. Bap.) 

* Tiu nombro nur rilatas la kursojn aranĝitajn 
en la kadro de la sekcioj k distriktoj, sed ue 
entenas kursojn gvidatajn de niaj sekcianoj laŭ 
komisio de aliaj instancoj, ekster nia organizo. 
(Fed. Baporlo.) 

anton, k kiu krom la nuraj vizitantoj 
estas partoprenata de pluraj centoj 
da anoj (400-600). Ciuj sekcioj estas 
memstaraj en sia agado k kotiz- 
enkasigo, sed devas tamen ĉion fari 
en la kadro de la Fed.-aparato k 
regularo. 

Ciu sekcio devas pagi al la Fed.- 
kaso ĉiumonatan kotizon po ano de 
17 y 2 cendoj, k al la distrikto, al kiu 
ĝi apartenas, 1-3 cendojn. Kion la 
sekcioj por si mem bezonas, devas 
veni el la kotizo k profito de la kursoj 
ktp. Cetere la Federacio ĉiam lielpas 
per monsumo aŭ per materialo. La 
Federacio posedas ses kestojn kun 
sufiĉe da materialo por ses ekspozicioj 
k tion ankaŭ posedas diversaj sekcioj 
k distriktoj, tiel ke povis okazi ĉ. 100 
ekspozicioj. La Fed. posedas ankaŭ 
ses vojaĝantajn bibliotekojn formit- 
ajn el la libroj, kiujn ĝi ricevas por 
recenzi en « Lab. Esperantisto ». 

La Federacio kune kun la neŭtrala 
organizo starigis esperanto-ekzam- 
enan komitaton, en kiu partoprenis 
Ĉ. 400 kandidatoj. Ekzistas ankaŭ 
alia ekzamen-komitato de multaj 
jaroj. Ni eldonis studgazeton «La 
Progresanto », kiu aperas monate kun 
8 paĝoj (formato de « S-ulo ») k havas 
nun ĉ. 800 abonantojn, — k same 
infangazeton, kiu pro diversaj faktoj 
ne lloras. Funkcias aktiva gazetar- 
servo, kiu havigas al ĉiuj laborist- 
tendencaj gazetoj k ĵurnaloj inform- 
ojn, artikolojn ktp. 

Sed ĉio tio ne estus ebla, se la 
Federacio ne starigus antaŭ kelkaj 
jaroj propran gazetarservon k eldon- 
ejon, kiu havigas al ĝi multan pro- 
fiton. En 1934 ĝi sumiĝis je ĉ. 4.000 
guldenoj (= 40.000 fr. fr. = 8.000 
svisaj fk.). Gi eldonas lernolibrojn, 
legolibrojn k diversajn aliajn studil- 
ojn en dekmiloj da ekzempleroj, siajn 
proprajn propagandaĵojn ktp. Ciaj 
laboroj de la funkciuloj por kio ili 
bezonas ofte sian tutan liberan tem- 
pon,estas farilaj senajnarekompenco. 

Ni ne povas postuli pli da spaco por 
nia afero. Kompare ankoraŭ cifero : 
Nederlando havas 8.000.000 da loĝ- 
antoj. La diversaj esperanto-organizoj 
kune grupigas 8.000 membrojn (el ili 
la duono, 4.000 — de la Federacio); 
kompreneble estas ankaŭ multe da 
neorganizitoj. 

Kompreneble ni povus ankoraŭ 
pli diri pri tiu temo. Kvankam ni 
regule sendas interŝanĝe nian organon 
« Lab. Esp-isto » (red. adreso : Mid- 
denweg 226, Amsterdarn-O, Neder- 
lando) al ĉiuj esp. gazetoj, ni ankaŭ 
estas pretaj sendi ĝin regule senpage 
al ĉiu esperanto-organizo. Oni nur 
petu. En ĝia februara n-o aperis 
detala agad- k fmanc-raportoj esp- 
Iing\’e. Kiu interesiĝas pri tio, tuj 

petu ĝin. //; Alings, 

Federacia estrarano, Redaktoro de L.E. 


Diskutejo 

Por akceli la alprenon de esperanto 

En la decembra n-o de « S-ulo » aperis artikolo 
« Meti esperanton serve al la Proletaro» de 
K-do Lanti, en kiu li esprimis ideojn, kiuj, 
miaopinie, povas erare influi nian movadon. Se 
la laboristaj esperantistoj ne konsentas pri sia 
celo, se plue, eĉ konsentinte pri sia celo, ili ne 
konsentas pri la rimedoj, kiujn ni devas uzi por 
ĝin atingi, unueca kunlaboro estos neebla. SAT 
enhavos ĥaoson da konfliktantaj ideologioj, 
kiuj eble kondukos al ĝia pereo. Ciu sincera 
proleto, kiu volas utiligi esperanton por la celoj 
de sia klaso, devas pripensi la rimedojn aplikend- 
ajn por tion efektivigi. Mankas al ni strategia 
plano por gvidi nian agadon en fruktodonajn 
kanalojn. 

Cu ni eĉ havas la saman fincelon ? Persone, 
mia ĉefa celo estas renversi la kapitaiismon por 
ĝin anstataŭigi per la regado de la laborista 
klaso. Se esperanto povas iel helpi por tion 
efektivigi, mi ĝoje subtenus la lingvon. Se male 
esperanto ne povas helpi, mi senhezite forĵetus la 
lingvon por ne malŝpari tempon, kiun mi povus 
pli elike uzi en aliaj direktoj. La problemo do 
estas : Kiel oni povas utiligi esperanton por 
helpi la starigon de laborista regado ? Laŭ 
K-do Lanti esperanto utilos nur se la «gravaj 
internaciistaj organizoj laboristaj alprenu, apli- 
ku, uzadu nian lingvon. 1 » Certe ni devas tion 
celi, sed dum ni atendas la alprenon de esper- 
anto, ni ne devas preterlasi ajnan oportunon 
por uzi la lingvon, por proksimigi la socialismon. 
Se ni povas tion atingi per la kolektado de 
informoj pere de esperanto, k per la publikigo 
en la formo de nacilingvaj gazetoj, tion ni nepre 
devas fari. 

La aserto de K-do Lanti, ke oni povas kolekti 
tiajn informojn pli bonrezulte per la utiligo de 
sia gepatra lingvo, estas nur duonvera. Se ternas 
pri informoj akcepteblaj de la kapitalista cen- 
zuro, kiu pli malpli tordas la informojn por la 
ĵurnaloj, li pravas. Se temas pri informoj malutil- 
aj al la interesoj de la kapitalista klaso, li eraras. 
Fakte eĉ nun, kvankam la nombro da esperant- 
istoj ne estas granda, ni povus utiligi esperanton 
por la kolekto de informoj utilaj por la laborista 
movado. Se la informoj nun estas « banalaj k 
ne presindaj », tion ni ŝuldas al la bedaŭrinda 
fakto, ke multaj laboristaj esperantistoj, kiel 
K-do Lanti, estas unuavice esperantistoj k nur 
duavice klasbatalantoj. Ili sin apartigas for de 
la ĝenerala laborista movado por formi lcvazaŭ 
esperantan sekton. Nia tasko estas fari la 
laboristan esperantan movadon parto integra 
de la ĝenerala laborista movado. Se ni inctus 
niajn politikajn k industriajn taskojn antaŭ 
niajn espcrantajn taskojn, la informoj, kiujn ni 
interŝanĝus, ne plu estus « banalaj k ne presind- 
aj ». Parenteze, eĉ banalaj informoj ofte pli 
valoras ol precizaj statistikoj. 

Male al K-do Lanti, mi lirme subtenas la 
eldonadon de nacilingvaj gazetoj, enhavantaj 
materialon tradukitan el esperanto. K-do Lanti 
mem subtcnas la presigon de izolaj artikoloj en 
nacilingvaj gazetoj, «kun la celo propagandi 
nian aferon ». Se tia propagando efikas, kial ne 
organizi ĝin grandskale ? La sinleno de K-do 
Lanti al tio devenas de lia erara opinio ke 
«lerni esperanton povas ĉiu homo». Sub ia 
kapitalismo la plimulto tute ne povas lerni 
esperanton, pro manko de tempo, de mono, de 
oportuno, ktp. Tiu ideo de K-do Lanti grave mal- 
helpas niajn ŝancojn, ke la laboristaj organizoj 


1 Eble K-do Lanti opinios necese respondi al 
ĉi tiu artikolo. Sed por ke la diskuto estu klara 
k utila, necesas unue, ke neniu el la diskutantoj 
distordu la pensojn de la alia ; tial ni represas la 
ĝustan tckston el Ia artikolo priparolita : « Meti 
esperanton serve al la proletaro, tio povas nur 
signifi, ke ni celas atingi, ke la gravaj inter- 
naciistaj organizoj laboristaj alprenu, apliku, 
uzadu nian iingvon k ne piu funkciu kiel ĝis 
nun nur per la helpo de tradukistoj k inter- 
pretistoj. » — lied. 


alprenu esperanton, — ĉar ĝi disvastigas la por 
ni malfavoran ideon, ke alpreno de esperanto 
per organizo signifas, ke ĉiuj ĝiaj membroi 
devas ĝin lerni. Mi ofte renkontis malamikan 
sintenon al esperanto en laboristaj rondoj, nur 
pro tio ke ili sentis, ke esperanto logus ties 
aktivajn membrojn for de praktika klasbatala 
agado. K-do Lanti mem sugestas, ke la laboristaj 
organizoj internaciistaj ne alprenis esperanton 
«eble pro tio, ke ni ne sukcesis suliĉe lcrte k 
trafe propagandi nian aferon», sed li ŝajnas 
nekapabla tiri konkludojn el tio ! 

Kio do okazus, eĉ se la laboristaj organizoj 
alprenus esperanton ? Oni povas respondi al tiu 
demando per analogo. I.a komunista internacio 
alprenis la dialektikan materialismon, sed nur 
malgranda elcento da anoj, spite libroj, broŝuroj 
k kursoj, sukcesas vere kompreni ĝin. Simile 
okazus, se iu laborista internacio alprenus 
esperanton. Oni eldonus lernmaterialon, k star- 
igus kursojn, sed kiel nun, la rezulto estus, ke 
nur relative malgranda elcento el la membroj 
fariĝus kompetentaj esperantistoj. Kompreneble 
se tio okazus, ĝi estus granda paŝo antaŭen, sed 
ĝi ne komplete solvus la problemon, « kiel meti 
esperanton serve al la proletaro ? » 

Resume, estas nepre necese eldoni nacilingv- 
ajn gazetojn per materialo tradukita el esper- 
anto, kun la celoj : I) influi la amasojn poi 
Socialismo; 2) propagandi esperanton. Se ni 
bone organizos tiun laboron, ni ne bezonos longe 
atendi la oficialan alprenon de esperanto fare de 
la laboristaj organizoj ! 

Vilhelmo Makoli. 

Pri recenzado 

Red. Noto : iVi donas lokon al respondo (en 
mallongigila jormo) de K-do I. F. at la artikolo 
aperinla en la lasta n o sub la sama titolo , rimark - 
iganle , ke ne nur spac-konsideroj, sed ankaŭ la 
nesufiĉe klara aranĝo de la manuskripto devigis 
nin ĝin prezenti sub resuma formo . 

ĉu mi rajtis recenzi la « Historon pri Skismo * \ 
k komenti, kiel mi faris ? Laŭ K-do J. B. — ne. 
Miaopinie, recenzo devus esti pli ol resumo, iom 
pli ol laŭdo aŭ kritiko, sed opini-esprimo de 
i’recenzanto mem. Estas memevidente, ke li ne 
sentas same kiel aliaj. Kian valoron havus 
recenzo, se li verkus ĝin laŭplaĉe al la redaktoro 
aŭ verkisto ? Mi kredas, ke redaktoro rajtas 
elekti la recenzonton por siaj libroj k devus lasi 
al li liberon, nur kontrolinte, ĉu li estas kompet- 
enta. 

K-do J. B. volas scii la nomojn de tiuj, kiuj 
agis jezuite; nu, ĉu valoras scii tion ? La 
finkonkiudo de 1’broŝuro estas (punkto 3, lasta 
paĝo), ke «ili (la kompartianoj) provis detrui 
SAT per makiavelaj rimedoj», k la skizo mem 
donas amason da detaloj pri tio. Sufiĉas scii, 
ke la ĉefoj, kiuj tiel agis, estis partianoj de la 
K. P. Li ankaŭ volas scii, kiel ofendiĝas Hlstoria 
Materialismo. ŝajnas al mi evidente, ke pri- 
traktante agojn de partianoj, kiuj kaŭzis gravan 
malutilon al la tuta movado, k ĉar vi trovas la 
teorion pri H. M. en ilia programo, — vi verŝajnc 
dirus : tiuj makiavelaj liomoj tute ne taŭgas 
por ni, nek ilia teorio, k vi eble tute senkonscio 
kredos, ke la teorio estas ankaŭ aĉa kiel ili. Mi 
dezirus, ke ni konsideru la teorion kiel valoraĵon 
k ne agu kiel la patrino, kiu forĵetas la malpuran 
lavakvon kune kun la ĵuspurigita infano, kiu 
troviĝas en ĝi. 

Laŭ mia opinio la H. M. estas nedisigebla ero 
en la socialista filozofio ; mi inklinas kredi, kc 
la menciita broŝuro eble donis malfavoran 
impreson pri ĝi, k tion mi opiniis necese vortigi 
en mia recenzo (ĉu K-do J. B. ŝatas tion aŭ ne). 

La malinterkonsentoj inter la div. partioj, cl 
kiuj kelkaj sin nomas marksistaj, ne multe 
ĝenas min ĉi tie. Tio memorigas min pri la mult- 
ego da kristanaj sektoj, el kiuj ĉiu sincere kredas 
trafi en la paradizon, dum surtere ili inter- 
malamas. Mi ĉefe celis atentigi, ke la instruoj de 
Marks estas tre valoraj k devus esti pli bone 
konataj al la SAT-anoj por tiele konstrui klaran 
lab. klas-ideologion. 

Laŭ N. Buĥarin la « Hist. Materialismo », 
t profunda k brila teorio, estas la plej potenca 
instrumenlo de homa penso k kompreno ». « Ne 
la faktoj mem konsistigas sciencon, sed la 
inetodo ilin ellabori », diris la angla profesoro 
K. Tearson. Mi povus daŭrigi citi aŭtorojn por 
montri, ke la teorio estas ja grava k ne nura 
dogmo. Mi ne pledas pri H. M. en nia statuto, 
sed kredas, ke la sinteno de SAT al ĝi kiel al 
dogmo, partia aŭ religia, estas erara. Tute male, 
ĝi estas urĝe necesa interpretilo por kompreni la 
Iiomaran historion, kies nekono estas deflnitiva 
malhelpo al la laboristaro unuiĝi . . . Pro tiu 
nescio la proletoj estas facile konjuzataj ĉe 
balotejoj ; pro tiu ruzo Hitler regas en Germanio 
(li nomas sin naci «socialisto»). Pro tiu konfuzado 
la laboristoj iĝas siaj propraj malamikoj. 
Komprenante H. M., ni povus inteligente agi por 
komuna celo, kompreni la mefianismon de 
kapitalo k la ŝanĝojn en la socia vivo. H. M. estas 
cgale valida por kompreni la socian vivon, kiom 
Darvin estas por kompreni la organikan vivon. 
Vi rajtas liberiĝi de partidogmoj, sed ne de 
scienco. La malagnosko al Marks povas sekvigi 
nur : aŭ ke laboristoj havu pli priinitivajn kon- 
ceptojn pri fllozoflo k.s., aŭ ili restos tute sen 
ajna koncepto; aŭ ili elpensos teorion pli trafan 
ol H. M. pri la faktoj k soci-historio (kio miascie 
unkoraŭ ne okazis). 

/. F. 


TERA PARADIZO 
EN EŬROPO 

En la sud-okcidenta parto de 
Eŭropo kuŝas tre bela lando. Ĝi estas 
kvazaŭ la tera paradizo. Ni, la 
loĝantoj de tiu ĉi paradizo, havas 
nenian laboron, ĉar nia bonkora 
registaro nc ŝatas lacigi nin. 

Oni ne permesas al ni pensi k skribi 
pri niaj klasaj interesoj ; oni ne per- 
mesas al ni ankaŭ Iabori, nek peti 
almozon, por ke Ia eksterlandaj tur- 
istoj ne kredu, ke nia popolo estas 
malsata popolo ; oni ne rajtas striki, 
ktp., ktp. 

Krome ni, por ne tro multe cer- 
bumi — tio estas la volo de nia bon- 
kora registaro ! — ne sendas la infan- 
ojn al la lernejo. Tial estas en nia 
lando (Portugalio) 68 % .da anal- 
fabetoj. Kiam iu el ni ribelas (tio 
okazas ofte), tiam la estraroj liveras 
al li senpage interesan ĉambron. Scd 
tiuj ĉi sinjoroj estas kelkfoje mal- 
dankemaj : anstataŭ' esti feliĉaj k 
kontentaj pro la livero de senpaga 
hotelo, ili krias k kriegas k diras, ke 
•a gardistoj batadas ilin ! 

Tion mi ne kredas tial, ke okazas 
ofte, ke la gardistoj diras al ili : kiam 
estos nokto, ni 'agos kvazaŭ ni for- 
gesas fermi la pordon k tiam vi povos 
•orkuri. luj akceptas, sed... lasthore 
aperas ĉiam oficiro, kiu ordonas paf- 
mortigi la forkurantojn, ĉar... ili mal- 
fermis la pordon k forkuris... ! 

Kiel vi vidas per tiu ĉi eta montr- 
ajo, nia popolo estas tre feliĉa k nia 
•ando la tera paradizo !... 

19 622. 


Tra la Esperanta Gazetaro 

Ni volas unuavice noii ĉi-foje la organojn de la 
frat-organizoj lab.-esperantistaj. Ni nur pasante 
mencias la 12-paĝan nederlandan « Lab. Espcr- 
antisto », pri kies prospero oni aliloke en ĉi tiu 
n-o legas el la plumo de ĝia redaktoro mem. 
« Svenska Arbetar-Esperantisten » (Stokholmo) 
ankaŭ ĉiam tre regule aperas, k en ĝia januara 
n-o ni trovas vurman alvokon por aliĝo al SAT 
k legado de niaj gazetoj, k ankaŭ specialan 
kiarigan artikoloii de K-do E. Eriksson pri labor- 
ista esperantismo diference de la ncŭtrala. 
Ankaŭ aliaj tre legindaj artikoloj troviĝas en la 
nomita n-o. La jan.-feb. n-o de Le Travoilleur 
esperantiste kiu de kelkaj monatoj estas rcdakt- 
ata k eldonata en Ljono (Lyon), estas aparte 
utila rilate la propagandan vidpunkton; ĝia 
fruntartikolo (de M. Houx) devos veki la atenton 
de riaboristo-sindikatano. K-do Cachon insistas 
pri la neceso, ke Ia varbitoj finlernu esp-on, por 
ke ili fariĝu veraj csperantistoj, kiuj aktive parto- 
prenas en la movado, membriĝas, abonas gazet- 
ojn ktp. Multo alia interesa troviĝas por la 
franclingva Jeganto. La brita La Laburista 
Espcrantisto (kvankam nur ciklostilita) estas 
plaĉe prezentita kun firma kovrilo; ankaŭ la 
enhavo estas bona. La Manĉestra O.K.K. 
publikigas en ĝi komunikojn k alvokojn, kiuj 
espereble estos aŭdataj. 

Ni aparte mencias Ia nur unufoje ĉiujare 
eldonatan grandformatan kajeron de Tstokholma 
Anarkista Esp.-Grupa, kun titolo La Kamarado. 
En tiu ĉi kajero kunlaboris multaj konataj 
K-doj el Skandinavio, ĉefe per doktrinecaj, sed 
ankaŭ per belliteraturaj verkaĵoj. La kovrilo 
estas presita k ilustrita. 

En la ciklostilita La Semanlo (Cenevo) la 
svisaj Iab. esp-istoj havas lokan ligilon k parol- 
ilon, sen pretendo voli esti propagandorgano. 
Enhavo parte beletristika, parte diskuta, parte 
informa (6 paĝoj; formato 20x 32 cm.). 


Pro abundo de materialo ni devis prokrasti por 
venonta n-o plurajn jam kompostitajn verkaĵojn. 

Jlcd. 


En la greka gazeto Lingvo lnlcrnacia (majo- 
dec.) ni legas, ke helena klerulo, eksministro de 
pubiika instruado, rekomendas al la hel. esp- 
istoj mallerni esp-on k anstataŭe studi la latinan 
lingvon. « Li pretendas, nenion sciante pri L.L, 
ke por lerni esp-on oni devas scii antaŭe 8 lingv- 
ojn, ioin la latinan, la germanan, la nederlandan, 
la grekan, la italan, la rŭsan, la polan k la lingv- 
ojn de la skandinavaj landoj !... » Jen, kian 
senscncajon povas babili t.n. kleruloj, eĉ eks- 
ministroj I Kaj diri, ke tiaj homoj ricevis la 
taskon gardi super la edukado de popolo ! 
Kompatinda edukataro ! 

En British Esperantisl (febr.) s-ro Butlcr, ĝia 
redaktoro, recenzante la «Plena Gramatiko »-n, 
komencas per la aserto, ke la esp-istaro ŝuldas 
la Enciklopedion, la l J lenan Vortaron k la Pl. 
Gramatikon al la entreprenemo de — Uleratura 
Mondo. Ciu iom informita esp-isto scias, ke SAT 
eldonis la Pl. Vortaron. Ankaŭ s-ro Butler. Kiel 
do povis okazi tia misinformo ? Nu, evidente 
ĝenis s-ron Butler lia subkonscio, laŭ kiu SAT 
ne ekzistas ! Lia subkonscia sento (malagnosk- 
anla nian asocion) sendube superis en la mom- 
ento, kiam li komencis recenzi la Gramatikon, la 
senton pri realoj k faktoj... 


Tre amuza libro estas 

LA BRAVA SOLDATO 
ŜVEJK 

Liaj aventuroj dum la niondmilito. 

De J. Haŝek 

154 pĝ. 13 x 19. Prezo : 12.50 fr. fr. 
(broŝ.), 17.50 fr. fr. (bindite). 

Afrankite ĉe S.A.T. 


En nia movado 

(Kroniko) 

Belgio. IJerslal. La 19. jan. okazis kunveno de 
apudlimaj SAT- k LEA-anoj k simpatiantoj. 
Post longa, frateca diskuto la kunvenintoj 
decidis plenakorde, por helpi esp. propagandon 
k lab. interfratiĝon, aranĝi sennaciecajn renkont- 
iĝojn inter apudlimaj esp-istoj. Tiuj renkontiĝoj 
okazu en somero, foje en tlu, foje en alia regiono, 
aranĝotaj de loka grupo. Instruite per la pasinto, 
por eviti diktatorecon, la prezidanlo de Lkun- 
venoj estos eiektita de la organizanta grupo, 
same la raportanto. ĉiu regiono elektos kores- 
pond-peranton. Ciuj grupoj helpos reciproke 
rilate tranoktadon ktp. La venonta kunveno 
okazos en Maslrihto laŭ propono de la tiea grupo 
(en majo). Pliajn informojn donas : Jean 
Sl-IUmy, 55, rue Dossay, S.-Wandre. — Bruselu. 
La novajn parolkursojn aranĝitajn de F.E.O. 
post vasta propagando partoprenas ĉ. 200 
lcrnantoj; al la perkoresponda kurso enskribiĝis 
30 novuloj. 

Bhitio. Londono. La Lab. Esp. Klubo organ- 
izis tre sukcesan ekspozicion ĉe Friends Uouse 
(Euston Ftd.), la 11. jan., de 15-a ĝis 21-a horo. 
La materialo ĉefe estis pruntedonita de 1’Stokhol- 
ma Tramista Esp.Grupo, kiu kolektis materialon 
el urboj tra la mondo, por elmontri la div. 
transportkondiĉojn k organizmetodojn divers- 
lande. — Vesperkunvene K-do H. L. Elvin k iu 
germanino parolis pri la necesego starigi rektan 
kontakton inter la div.-landaj laboristoj, pri la 
sensenca malŝparemo dc tempo pro la inter- 
pretistoj k la poveblo de esp-o forigi la nacian 
spiritostaton. (Haportoj pri la ekspoz. aperis 
jam en Daily Worker k New Leader.) 

Francio. « Le Travailleur esperantiste » anon- 
cas sukcesajn kursojn en Marseille (ĉe Komitato 
kontraŭ milito-faŝismo k ĉe junsocialistoj), 
Fabrĉgues, Montargis, Nancy (laŭ rekta metodo), 
Villeurbanne-Oullins, Parizo (sindikata eduk- 
centro), Drancy, Malakoff.— La sindikat-unuiga 
kongreso en la departemento Maine-et-Loire 
akceptis rezolucion rekomendantan la lernadon 
de csp-o. 

Hispanio. Zaragozo. La Esp. Kultura Klubo, 
entenanta proks. 220 anojn, havas esence kon- 
traŭmilitan karakteron. Ci eldonis kontraŭ- 
militajn glumarkojn (12 bildoj, 4 koloroj, 1G 
lingvoj, i.a. esp-o). La Klubo deziras aranĝi 
korespondadon (neoficialan) kun tutmondaj 
esp. grupoj k organizoj, pri nuntempaj problem- 
oj. (Adr. Candalija 7, 1.) 

Norvegio. La antaŭjare en la norda regiono 
fonditaj grupoj bone laboras, precipe « Martelo » 
en Sarpsborg-Opsund . 

1’ortugalio. Barreiro. Ce LES-« Progresemaj 
Amikoj » funkcias du kursoj kun ĉ. 70 anoj. 
ĉe LESPA (ĉ. 500 anoj) funkcias jenaj fakoj : 
propaganda, ekskursa, biblioteka (320 libroj), 
luda k librovendejo. Ciulunde esp. kunvenoj 
kun 60 ĉeestantoj. Oni dankas k nepre resp. al 
korespondantoj por niaj kunvenoj (Adreso : 
LESPA, Barreiro). 

Sovetio. La landa esperanta organizo « Sovet- 
respublikara Esperanta Llnio » (SEU) nun liavas 
multegan deflciton. En pasinta jaro 1935 SEU 
nenion eldonis, ĉu el libroj, ĉu gazetoj. SEU ne 
havas por la eldonado necesan paperon k eldonis 
en jaro 1935 sole po unu n-o de la gazetoj 
« Interr.acia Lingvo » k « Sur Posteno ». Nun 
SEU eldonas por siaj regionaj organizoj sole 
dupaĝan ruslingvan maŝinskribitan informilon. 
(Sovetiano.) 

Svedio. Post sukcesaj kursoj en Sŭderhamn, 
Ostanbo k Ljusne kun Ia germ. K-do Ajo kiel 
instruanto fondiĝis lab. grupo en Ljusne la 
22.12. (kun nomo «A1 lumo»; prezidanto : 
Holger Svensson). Aliĝis 25 Gek-doj. K-do Ajo 
propagandas cn Sundsvall, Njurunda k \ iv- 
stavarv. — Malmo. La SAT-rondo regule 
kunvenis k en ĉiu kunveno diskutis iun temon. 
La rondanoj tradukas artikoiojn el « S-ulo * k 
« S.R. * por aperigo en partiaj gazetoj. Ni decidis 
recenzi en ĉiu kunveno la enhavon de « S-ulo ». 
[ (£• N.). 

SENNACIULO 


Frakcia Vivo 

Ŝanĝo de sekretaria adreso 

K-doj de la Socialista Frakcio, bonvolu noti, 
ke post eksiĝo de K-do A. Paris el la sekretaria 
oftco de la Frakcio, K-do W. F. Kruil , adreso : 
Cura^aostr. 124, I, Amslerdam (W), Nederlando, 
akceptis la funkcion de internacia sekretario de 
la Soc. Frakcio. 

Pri ĉiuj frakciaj aferoj do sin turni al la nova 
sekretario. 


Komuniko de Bolenfrasat 

(Adr. : Sv. Johannsen, ESPERANTO, 

Australiensvej 24, Kopenhago-Danio) 

Necesas enkonduki statuton en la Frakcio. La 
K-doj, kiuj ne estas kontentaj pri suba teksto, 
korespondu kun ni; ni aperigos diskutleterojn 
pri ĝi, ĝis line ĉiuj K-doj konsentos (alikaze 
decidos ĝenerala baloto). 

« 1) Bolenfrasal estas agnoskita SAT-frakcio 
k konsistas kiel tia el la anoj de la Kvara inter- 
nacio en SAT. 2) Estra instanco estas la mem- 
brokunveno, kiu okazu ĉe la SAT-kongresoj. 
Evtl. la sekretario organizu skriban baloton. 
3) La Frakcio organize staras sur la fundamento 
de la demokrateca centrismo. 4) Laŭ la reg. por 
SAT-frakcioj la tasko de l’Fr. estas propagando 
por esp. inter anoj de la 4-a internacio. Aliflanke 
tasko de ĉiuj bolŝ.-leninistoj estas propagandi ĉie 
ajn por la ideoj de la 4-a intern. Por kongruigi 
ambaŭ postulojn, ni opinias, ke a) propag. 
poresp-a estu ĉefa tasko de 1’unuopuloj, ĉar ĝi 
sin direktasal neesp—istoj, dum la Fr. estas parto 
de pli granda esp. asocio. b ) ĉeftasko por la tuta 
Fr. estas propagando por la 4-a intern.; ĝusta 
politiko k bona pol. propag. de la Fr. estas jam 
mcm propag. por la valoro de esp. — 5) Pro- 
vizore estras la Fr. K-do Oĉjo, reprezentanto de 
la P.K. de « Leviĝu ». 6) Surbaze de 1’direktivoj 
sub 4) ni ftksas jenan agadprogramon : a) Ni 
havu proprajn kandidatojn, programojn k 
parolojn okaze de balotoj k voĉdonoj en SAT; 
b) la Fr. reprezentas la anojn de 1’4-a intern. ĉe 
SAT-estraro; c) la Fr. kunlaboras kun ĉiuj 
aliaj esp-organizoj sur sama politika fundamento 
(LEA-frakcioj, esp. sekcioj kc); ĉ) la Fr. postulas 
k subtenas klasbat. politikon de TSAT-estraro; 
d) la Fr. postulas k subtenas unuiĝon de ĉiuj 
lab. esp-istoj en la kadro de SAT, resp. Iaŭ la 
principo de laŭklasa, ne partieca organizo. Ni 
batalas kontraŭ ĉiu skismo en lab. kulturorgan- 
izoj k subtenos ĉiam k ĉie Ia unuecajn org. de 
lab. esp-istoj. Samtempc ni postulas por ni la 
rajton en kadro de SAT libere reprezenti nian 
tendencon k propagandi por ĝi. » 

EI la tria kajero de «Perm. Hev. » estas 
ankoraŭ haveblaj kelkaj ekz-oj. La 4. kajero 
estas nun preparata k enhavos i.a. la komencon 
de broŝuro « La kvara int. k la milito » (daŭrig- 
ota), komencon de artikolserio pri la sepa 
mondkongreso de Kominterno (Popolfronto en 
Francio), recenzon pri la broŝuro «ĉu socialismo 
konstruiĝas en Sovetio ? », ktp. Havebla por 
0,20 dkr. ĉe Sv. Johannsen (adr. vd. supre). 

A1 Korespondemuloj ni sciigas, ke « Antaŭen 
al nia idealo », grupo de N.A.S., deziras kores- 
pondi kun anoj de la Kvara internacio. Oni 
turnu sin al K-do J. Koolmeer , OetenwaIcrstr. 36, 
A msterdam-Oost. 

Por Bolenfrasat: Oĉjo. 


MEMORNOTO 

Represis el « S.R. » : O Travalho , Viseu, 
12.12. (Taglibro, nov.); De Nwe. Fakkel, 
Amsterd., 7.2. (Jun. Gastejoj); De Vrije Socia- 
list f Amsterd., 8.1. (faŝ. lando sen faŝistoj). 

Priesper. artik. k notojn eniiavis : 
Signalen , Stokh., 9., 16.1. (pri SAT), 23., 30.1., 
6.2.; L'UniU, Paris, 4., 18.1.; La Femme 
Socialiste , Paris, jan.; La Patrie Ilumaine , 
Paris, 24.1. (letero de Han Hiner pri esp-o); 
Le Petil Proven^al, Marseille, 27.1. 

Pri SAT : lnternat. Jugend-Informalion) 
Kopenhago (bolŝ-leninista), jan. 


Faka Movado 

Ĝardenista Terminaro 

Grupo el diversnaciaj fakuloj verkas jjardcn- 
islan terminaron, kiun ĝi aperigos en angla, 
franca, gcrmana, rusa k esperanta lingvoj. La 
vortaro enhavos jenajn partojn : Nomaro de 
fruktaj, legomaj k ornamaj kreskaĵoj. Nomaro de 
malsanoj k malutilaj insektoj de kreskaĵoj. 
Nomaro de fungisidoj k insektisidoj. Nomaro de 
diversaj laborprocedoj en ĝardena, legorna k 
llora kulturado. Nomaro de ternutraĵoj en 
ĝardenkulturado. La plej necesa terminaro pri 
botaniko, ftziologio, morfologio k sistcmatiko 
de kreskaĵoj, genetiko, citologio, selekto, 
pomologio k aliaj parencaj sciencoj. 

Por fari tiun vortaron pli kompleta, ni 
bezonas kunlaboradon k helpon de diverslandaj 
kolegoj. Kompetentuloj k ĉiuj aliaj personoj, 
kiuj deziras helpi al tiu laboro, estas petataj 
komuniki siajn adresojn al K-do A. I). Bori - 
soglebski , Scientilic Research Institute of Fruit- 
growing, Sovetsk. str. 274, Micurinsk (Kozlov), 
Sovetio. 

La grupo ankaŭ kolektas adresojn de div r ers- 
landaj ĝardenistoj. 

La evoluo de la scienc-teknika lingvo de 
esp-o estas por la sukceso de nia inovado ekster- 
ordinare grava. Ju pli perfekte la diversaj termin- 
aroj estas ellaboritaj, des pli facile oni povas 
atingi alprenon k aplikon de nia Iingvo en la 
koncernaj fakoj. 

Okazas lastatempe klopodoj por utiligi esp-on 
kiel hazon por internacia scienc-teknika 
terminologia kodo en kunlaboro kun diversaj 
normigaj organizoj. En la elektroteknikaj rondoj 
oni jam atingis konsiderindajn resultojn rilate 
al normigo de terminologio. Verkado de inter- 
naciaj terminaroj kun esp-ekvivalentoj tial estas 
nun pli aktuala ol iam ajn antaŭe. Mi uzas tiun 
okazon insiste atentigi la SAT-anojn pri la 
terminologia flanko de nia afero, speciale pri la 
supra a!v r oko de K-do Borisoglebski. Ĝiuj, kiuj 
havas iun rilaton kun la supre cititaj fakoj estas 
petataj helpi. La influo de SAT al la tuta esp- 
movado dependas i.a. ankaŭ de la aktiveco, per 
kiu ĝi partoprenas en la teknika evoluo de nia 
lingvo I 

P. Neergaard. 


Korespondado 

Francio 

K-do Michet Laurenl, juna mctalisto' Tjjp, rue 
Benoist-.Malon, Gentilhj (Seine), dez. korespond- 

adi kun juna angla laboristo. 

v • 

Germanio 

33-jara K-do, esp-isto nur depost oktobro 
1935, dez. korespondadon kun Gek-doj ĉiulande. 
Anglaj k francaj Gek-doj estas petataj, se eble, 
tiam k tiam sendi siajn nacilingvajn lab. ĵurnal- 
ojn al adr. : Envin Kunze , Am Kanal 34, Pots- 
dam. 

Hispanio 

K-do Leopoldo Soter , str. Medicos, 19, Cocen- 
laino (Alicante), dez. kor. k interŝ. PM, PI. 

Nederlando 

K-do II. ./. Berykamp t Borneostr. 50, Zivolle , 
deziras korespondi k interŝanĝi ilustr. gazetojn 
ktp. Certa respondo. 

Lab. Esp. Grupo aranĝos en la komenco de 
majo letervesperon. Skribu multnoinbre al K-do 
Sirk Toonslra , Semskade 11 241, Sladskanaal. 
Respondo garantiata. 

Sekcio « Gencro » Sliedrccht (adr. A. Monster, 
Brugstr. 12, Sliedrechl) dez. kor. grupe kun 
eksterl. laboristoj. Ni certe respondos. 4 

PORTUC.ALIO 

Esperanto-Kurso dez. kor. kun ĉiuj landoj. 
pri ĉiuj temoj. Adreso : L. E. S. Progresema, 
Amikoj, Barreiro. 

Deziras kor. kun Gek-doj el Cobn k ĉirkaŭaĵo 
(Irlando) (resp. gar.) K-dino A. Alexander , v. 
\Vijnkade, Maassluis. 

SVEDIO 

Entuziasinaj gelernantoj de komenca kurso 
dez. koresp. per L., PK. kun Gek-doj divers- 
landaj. Certe respondas. Skribu al : Signc 
Berggrcn, SOdra Langgt. 15, Malmd. 

Sovetio 

Gelernantoj de unua modela inezlernejo 
volas kor. pĉt., interŝanĝi fotojn, jurn., aliŝojn. 
Leningrad 46, str. Mira 14-1° ŝkola, Esp-n 
grupo. 

Junaj esp-istoj-lernantoj dez. organizi intern. 
koresp-adon kun gejunuloj el via urbo, per L. 
PI., Sendas gazetojn. I-do Sintjakova, ul. K 
Libknefit, 40, ŝkola 62, Ĥarkov. 


RADIO-NOTOJ 

Stacio Hilversum (Vara-Fed. de Lab. Espe- 
rantistoj), 1875 m : 28 feb. speciala esp.-elsendo 
pri LABORPLANO de Soc. Dem. Lab. Partio 
k Ligo Nederlanda de Sindikatoj (19.00-19.20 
amst. tempo, 19.40-20.00 MET, 18.40-19.00 
okc. eŭr., 20.40-21.00 orient-eŭr.). Parolanto : 
./. Lem Jr. (BONV. ANONCI EN VIAJ NACI- 
LINGVAJ GAZETOJ ĉi tiun gravan elsendon !) 
Sendu raporton pri aŭskultado al RADIO 
F.L.E., Postbus W. 6, Amsterdam-\\. 

14. marto (vd. supran rimarkon !), daŭrigo 
de I parolado, l / 2 horon pll frue; 28. marlo, 
samhore (el esp. literaturo). (Komence ile aprilo 
la ondlongo ŝanĝiĝos). 


ESPERANTA KLUBO dez. korespondi 
kun ĉefe ekstereŭropaj geesperantistoj. 
Certe respondos. Skribu al M. Schippers , 
dorp 124, ROCKANJE. Nederlando. 


La Esp-Grupo « Per Esperanto al 
Paco* (sekcio de FLE) aranĝos propa- 
gandvesperon en monato aprilo. Ni 
invitas ĉiujn esp-istojn sendi salutletcr- 
ojn. Ni nepre respondos. Skribu al 
K-do J. J. v. Sonderen, Minckelers- 
laan 41, Zeist. Nederlando. 


Esperantogrupo en Montrouge (urbo el tri- 
dek mil Ioĝantoj apud Parizo), konsistanta el 
unu branĉotranĉisto, lernantino dekjara, vesto- 
tranĉisto, cementisto, komercoficisto, tri meka- 
nikistoj, oftcisto k libr-oftcisto, dez. koresp. 
kolektive k individtie kun ĉiutendencaj gek. el 
ĉl. Ili dez. ankaŭ internacie kunligi pere de esp. 
div. popolfrontajn organizojn el la urbo kun 
ĉiutendencaj org. el tutmondo, k Komitaton 
de Hejmistinoj k Patrinoj el M. (Ruĝmonto) kun 
ĉiutend. virinasocioj, i.a. el Nederl. Cion adresu 
al Malfĉre, 1, rue Arthur Auger, Montrouge 
(Seine), Francio. 


)/ La Esperanta Kluoo en Katrinf.- 
holm deziras korespondi pri ĉiuj temoj. 
Skribu al : Vngve Svensson , Hem- 
garden, Katrineholm, Svedio. 


La redakcio de Wij (nederl. ilustrita gazeto 
kun esp. lingva paĝo) decidis al ĉiuj, kiuj sendas 
antaŭ 1. majo bildkarton el sia lando, rekom- 
penci per il. karto el Nederlando kun esp. 
surskribo. La plej malproksima sendanto ricevos 
25 guldenojn, inter la aliaj sendantoj estos 
lotumita sumo de 5 guldenoj. Oni superŝutu L» 
redakcion Wij (adr. : Hekelveld, Amsterdam) 


STOKHOLMO VOKAS ! 

Laborista Esperanto-Klubo aranĝos 
letervcsperon la 25-an de marto. 

Se vi deziras belan bildkarton el la 
« Norda Venezio», skribu al K-dino 
Ingrid Andcrsson, V&rmdOgatan 28.1, 
Stokholmo. Svedio. 

